ສປຊ ເຕືອນ ກ່ຽວກັບ ການເສຍຊີວິດ ຂອງພວກເດັກນ້ອຍ ທີ່ຂາດແຄນ ອາຫານ ໃນຊູດານໃຕ້ 
ສະຫະປະຊາຊາດ ກ່າວວ່າ ຫລາຍ​ກວ່າ 3 ລ້ານ 7 ​ແສນ​ຄົນ ໃນ​ຊູດານໃຕ້ ກຳລັງ​ມີຄວາມ​ຍາກ​ລຳບາກ​ ໃນ​ການຊອກ​ຫາ​ອາຫານ​ກິນ ໄດ້​ຢ່າງ​ພຽງພໍ.
ອົງການສະຫະປະຊາຊາດ ກ່າວວ່າ ໄພອຶດຢາກ ໃນຊູດານ ໃຕ້ມີທ່າທາງວ່າຈະເຮັດໃຫ້ເດັກນ້ອຍເສຍຊີວິດຫລາຍເຖິງ 50,000 ຄົນໃນປີນີ້ ຖ້າຫາກວ່າບໍ່ມີການເອົາມາດຕະການ ເພີ້ມເຕີມ ໃນທັນທີໂລດ ອົງການກອງທຶນເດັກຂອງສະຫະປະຊາຊາດຫລື UNICEF ກ່າວວ່າ ເດັກນ້ອຍໃນຈຳນວນຕື່ມອີກ 250,000 ຄົນຈະປະ ເຊີນກັບການຂາດອາຫານຢ່າງຮ້າຍ ແຮງ ພາຍໃນທ້າຍປີນີ້ ຖ້າຫາກບໍ່ໄດ້ຮັບການປິ່ນປົວເພີ້ມຕື່ມ ລາຍງານກ່າວວ່າ ປະເທດຊູດານໃຕ້ ໄດ້ປະເຊີນໜ້າກັບການ ຂາດແຄນອາຫານ ຢ່າງສຸກເສີນ ນັບຕັ້ງແຕ່ໄດ້ເປັນເອກກະລາດຈາກຊູດານໃນປີ 2011 ສະພາບການໄດ້ຮ້າຍແຮງຂື້ນ ນັບແຕ່ເກີດການຂັດແຍ້ງກັນ ໃນປີແລ້ວນີ້ລະ ຫວ່າງທະ ຫານທີ່ຈົ່ງຮັກພັກດີຕໍ່ປະທານາທິບໍດີ Salva Kiir ແລະບັນດາຜູ້ສະໜັບສະ ໜູນ ອະດີດຜູ້ຮອງຂອງ ຄືທ່ານ Reik Machar ອົງການ UNICEF ກ່າວວ່າ ຫລາຍກວ່າ 3 ລ້ານ 7 ແສນຄົນ ຢູ່ໃນປະເທດ ດັ່ງກ່າວ ກຳລັງມີຄວາມຍາກລຳບາກໃນການຊອກຫາອາຫານກິນໄດ້ຢ່າງພຽງພໍ ໂດຍທີ່ ຫລາຍໆຄົນພາກັນຊອກຫາກິນອາຫານ ທີ່ມີຢູ່ຕາມທຳມະຊາດ ເຊັນວ່າ ຫົວມັນ ແລະ ຜັກປ່າຕ່າງໆ ອົງການ UNICEF ກ່າວວ່າ ມາຮອດປັດຈຸນີ້ຕົນ ຫາເງິນໄດ້ແຕ່ພຽງ 4 ລ້ານ 6 ແສນໂດລາ ໃນຄວາມພະຍາຍາມເພື່ອເຂົ້າໄປ ຊ່ວຍພວກເດັກນ້ອຍທີ່ຂາດ ອາຫານຢ່າງຮ້າຍແຮງ ແລະເວລານີ້ ຍັງຕ້ອງການ ເງິນຢູ່ 38 ລ້ານໂດລາ